text:  Teória zmenšovania objektov v dôsledku skrátenia vzdialeností medzi atómami, nie je vo vesmíre zase až také sci-fi. Príkladom môže neutrónová hviezda, ktorá vznikne po gravitačnom kolapse hviezdy len o niečo väčšej ako naše slnko, kedy ešte nie je dostatočne veľká na to aby skolabovala do čiernej diery. Potom hmota pôvodnej hviezdy s polomerom niekoľko miliónov kilometrov je stlačená do neutrónovej hviezdy s polomerom rádovo niekoľko desiatok kilometrov. Problémom však je, že hmotnosť ostáva zachovaná, tá sa nezmenší. V úvode to myslím Hank Pym Scottovi Langovi aj pekne vysvetlí, dokonca keď vyskočí malý 80kg Ant-man z vane na dlaždicu v kúpelni, ktorú rozbije, som sa potešil, že autori vytvorili logicky fungujúce Ant-man microuniversum. Zbytok filmu už však na tento fakt úplne prdia a malý Ant-man sa vozí na okrídlenom mravcovi, ktorý síce ako najsilnejší hmyz unesie 400 násobok svojej hmotnosti, ale s 80kg bremenom by mal aj on zjavne "problém". Nehľadiac na to, že keby vám na pleci sedel 80kg Ant-man veľkosti špendlíkovej hlavičky, určite by ste si to všimli, lebo by vám s najväčšou pravdepodobnosťou urobil dieru do trupu a vyšiel pätou na nohe... Remeselne a po vizuálnej stránke dobre odvedená chu..vinka, ktorá popiera vlastné zákony, ktoré si autori sami na začiatku vytvorili. Najväčšiu radosť z tohoto filmu mali moje 6-ročné deti, ktoré v závere uvideli svojho hrdinu mašinku Tomáša, jak v životnej veľkosti gúľa na záhrade očami. Už len pre ich rozžiarené očká dávam 2*
item_title: Ant-Man
item_directors: Peyton Reed
item_screenwriters: Joe Cornish Edgar Wright Adam McKay Paul Rudd
item_cast: Paul Rudd Michael Douglas Evangeline Lilly Corey Stoll Michael Peña Bobby Cannavale Judy Greer John Slattery Joe Chrest Wood Harris T.I. David Dastmalchian Martin Donovan Hayley Atwell Kourtney Shales Zack Duhame Jordi Mollà Rod Hallett Marie Joelyn Vanessa Ross Shaker Sangam Abby Ryder Fortson Stan Lee Gregg Turkington Anthony Mackie Sebastian Stan Chris Evans Anna Akana Neko Parham Rus Blackwell Brian Danker Carlos Aviles Christina July Kim Ed Moy Jeremy Ray Taylor Jessejames Locorriere Kylen Davis Hayley Lovitt Zamani Wilder Danny Vasquez Lyndsi LaRose Erik Betts Andrew Koponen Debra Norton-Miller Walter Hendrix III Erick Wofford Kevin Lacz Mike Benitez Raul Colon Bradley Bowen Reuben Langdon